Մասնակից պետություններն արտահայտում են իրենց այն համոզմունքը, որ մարդու իրավունքներն ու հիմնարար ազատությունները լիովին հարգելը և բազմակարծային ժողովրդավարության և օրենքի գերակայության վրա հիմնված հասարակությունների զարգացումը անհրաժեշտ պայման են կայուն խաղաղության, անվտանգության, արդարության ու համագործակցության կայուն իրադրություն ստեղծելու գործում, որը նրանք ձգտում են հաստատել Եվրոպայում: Ուստի նրանք հավաստում են իրենց պարտավորությունը` լիովին կատարելու Եզրափակիչ ակտի և ԵԱՀԽ-ի մյուս փաստաթղթերի բոլոր դրույթները, որոնք վերաբերում են մարդկային չափանիշի ոլորտին, և պարտավորություն են ստանձնում այսուհետև էլ մեծացնել արդեն ձեռք բերված առաջընթացը: